Esti Markez

Esti Markez Iruretagoiena (Aia, Gipuzkoa, 1999) abeslaria da. 

 Bizitza 
Esti Markezen aita Mikel Markez abeslaria da. Txikitatik izan du musikarako grina, etxean eta familian orduak ematen zituen kantari, bigarren eta hirugarren ahotsak bilatzen. Aitaren kantaldietan ere kolaborazioak egiten zituen. 

Osasun Larrialdietako, Diagnosi Irudiko eta Medikuntza Nuklearreko ikasketak burutu ondoren, Estik musika eta osasun-arloko lana uztartzen ditu. 

 Musika ibilbidea 
2020a arte, Mikel Markez aitarekin aritu da kantuan; urte hartako azaroan, baina, lehenengo bakarkako abestiak atera zituen, Azal berritzen diskoan. Oroitzapenek esnatu naute singlea ere kaleratu zuen 2020ko azaroan; eta Printzesak eta printzeak, bere bigarren bideoklipa, 2021eko martxoan.

2020ko konfinamenduan, etxean emandako orduetan sartu zen sorkuntzaren munduan. Kantuak sortzen hasi zen; eta, urte berean, bere aita Mikel Markezekin batera, Azal berritzen (AutoEkoizpena, 2020) diskoa argitaratu zuen.

2022ko urrian atera zuen bakarkako aurreneko diskoa, Hitzekin jolasean, pop-rock estiloko diskoa. Abesti gehienen hitzak Estik eginak dira, eta hiru abestitan Alaia Martin eta Jon Martin bertsolarien hitzak erabili zituen. Mikel Markezen, Eñaut Elorrietaren eta Iker Laurobaren laguntza ere izan zuen. Kolaborazioak direla eta, Estik hau dio:

Musika Spotify eta antzerako plataformetan entzuten den sasoi honetan, Esti Markezek formatu fisikoan ere izan nahi zuen. Horregatik, azken diskoa CD formatuan atera du, horrela abestiek iraun egiten baitute. Gainera, lan hori baloratzeko modua ere bada. Bestalde, Durangoko Azokan ere agertu da. Azoka dela eta, hau dio:

 Diskografia 
 Azal Berritzen (2020, Mikel Markezekin, autoekoizpena)
 Hitzekin jolasean (2022, autoekoizpena)
 Atenporal (2024, autoekoizpena)

 Erreferentziak 

 Kanpo estekak 

 Bideoa: Esti Markez: Hitzekin jolasean 

 Bideoa: Esti Markez eta Mikel markez- Printzesak eta printzeak (feat. Olatz Salvador & Sara Azurza)
 Esti Markez web orri ofiziala

Kategoria:Aiarrak
Kategoria:Gipuzkoako musikariak
Kategoria:Emakume abeslariak